***Компанийн 2015 оны үйл ажиллагааны болон санхүүгийн***

***тайланд өгсөн ТУЗ-ийн дүгнэлт***

Энэ жил 1-р зааланд ноос угаах цех ажиллуулснаар 167,234.8 мянган төгрөгийн орлого болон Хатан төгөл ХХ-наас дулаан, цахилгааны төлбөрт авсан 3,388.1 төгрөгний орлого хүлээн зөвшөөрсөн. Нийт зарлага 189,256.3 мянган төгрөг байна. Ингээд санхүүгийн тайлан 18,633.5 мянган төгрөгний алдагдалтай ажилласан. Зарлагыг нарийвчлан дурьдвал цалин, нийгмийн даатгал 31.5 сая төгрөг, цэвэр бохир усны зардал 57.8 сая төгрөг, цахилгааны зардал 12.6 сая төгрөг, уур болон дулааны зардал 17.2 сая төгрөг, түүхий эд материал, хангамжийн материал, хөдөлмөр хамгаалалын зардалд 11.0 сая төгрөг, элэгдлийн зардал 48.7 сая төгрөг, засварын зардалд 328.8 мянган төгрөг, бичиг хэрэг шуудан холбооны зардалд 507.1 мянган төгрөг, газрын төлбөр 2.5 сая төгрөг, үл хөдлөх хөрөнгийн албан татвар 4.4 сая төгрөг, усны татвар 1.3 сая төгрөг болон бусад төлбөр хураамжинд 1.4 сая төгрөг, зар сурталчилгаа буюу хурлын зарыг нийтэд хүргэхэд 284.6 мянган төгрөг зэрэг зардлууд гарсан байна. Үүнээс гадна манай компани Татварын Байгуллагад 2015 онд нийт 14.3 сая төгрөгний татварыг төлсөн. Гүйцэтгэх захирал, нягтлан бодогч, нярав, 3 манаач гэсэн орон тоотойгоор үйл ажиллагаа явагдаж байна.

2015 оны төлөвлөсөн ажлуудаас

1. Их Эргэлт ХХК-тай холбоотой шүүхийн асуудал Нийслэлийн шүүхийн шийдвэр гүйцэтгэх газрыг дахиад анхан шатны шүүхэд дуудлаа. Одоо ингээд 3 дахь удаа болж байна. За тэгээд эхний зорилго маань биелээгүй учраас дараа дараагийн асуудлууд биелэгдэх боломжгүй болсон.
2. 2015 оны 06-р сараас эхлэн үйлдвэрийн 1-р заалыг түрээслүүлэхээр түрээслэгч талыг олж 8-р сараас эхлэн түрээсийн гэрээ хийхээр тохиролцоонд хүрсэн байсан боловч Их Эргэлт ХХК-ийн захирал Даваажав түрээслэгч талтай уулзан шүүхээр эцэслэн шийдвэрлээгүй байхад түрээсийн гэрээ хийж чадахгүй боломжгүй гэх мэтээр түрээслэгчийн шийдвэрт нөлөөлөн гэрээ хийх боломжгүй болгосон.

Их Эргэлт ХХК-ийн нэхэмжлэлтэй шүүхийн зарга 2011 оноос хойш одоог хүртэл дуусаагүй хэвээр байна. Нийслэлийн Шүүхийн шийдвэр гүйцэтгэх газрыг шүүхэд өгсөн асуудал 3 удаа давтагдсан байдалтай байна. Иймээс Их Эргэлт ХХК нь байр чөлөөхгүй, энэ хугацааны түрээсийн төлбөрөө төлөхгүй шүүхдсэн байдал хэвээр байна. Мөн 2014 оноос эхлэн дулааны төлбөрөө төлөхгүй болсон. Дулааны авлага 2,108,350 төгрөгт хүрсэн.

Энэ жилийн хувьд өмнөх жилтэй харьцуулбал үр дүн бараг адилхан 18 сая төгрөгний алдагдалтай ажилласан байна.

2015 оны хувьд орлого олоход их хүндрэлтэй байсан. Үйлчлүүлэгч олоход хялбар байсангүй. Усны зардал дангаараа нийт зардлын 31 хувийг эзлэж байна. Усны гэрээ хийхэд УСУГ-аас заавал бэлэн мөнгө заавал барьшуулахыг шаардах болсон. Ус ашиглах зөвшөөрөл, гэрээ, татвар зэрэг тооцоологүй зардлууд маш их гарч байна. Жил бүр бохир усны үнэнд төлөх мөнгө нэмэгдэж байна мөн сувгын цэвэрлэгээний зардал, шүүр шүүлтүүрийг солих гэх мэт ихэээхэн хэмжээний зардал гарч байна.

2015 он дэлхийн зах зээлд малын гаралтай бүтээгдэхүүний үнэ унасан, худалдан авагчгүй болсноос ноос угаах үйл ажиллагаа хумигдсан ч бид сайн ажиллаж тухайн жилийн орлогыг таслахгүй өмнөх онын хэмжээнд барьж ажиллаа.

Өөрчлөлт шинэчлэлт хийх эрмэлзэлтэй, зах зээлийн хүндрэлтэй нөхцөлд үйлдвэрлэл явуулах боломжийг бүрдүүлж чаджээ. Иймд 2016 оны 03-р сарын 01-ны өдөр хуралдсан ТУЗ-ийн хуралдаанаар нөхцөл байдлыг харгалзан үзэж “Монгол Шир” ХК-ийн 2015 оны үйл ажиллагааны болон санхүүгийн тайланд сайн ажилласан гэсэн дүгнэлтийг өгч байна. Энэхүү дүгнэлт нь 2016 оны 03-р сарын 01-ний өдрийн тоот ТУЗ-ийн тогтоолын 01 тоот хавсралт болно.

**МОНГОЛ ШИР ХУВЬЦААТ КОМПАНИ**

**ТӨЛӨӨЛӨН УДИРДАХ ЗӨВЛӨЛ**